kardosdrur/scandi-wiki huggingface dataset:
Pernille Aalund

Pernille Teilmann Aalund (født 1. april 1962 i Brønshøj) er en dansk innovationsdirektør, chefredaktør, tv-vært, forfatter og foredragsholder.

Pernille Aalund begyndte sin karriere som tv-vært på Børnekanalen på den københavnske lokal-tv-station Kanal 2 og blev senere vært på Vis mig dit køleskab og derefter på TV3's talkshows Mænd ingen adgang og Pernilles Univers. Hun er en populær foredragsholder og taler blandt andet om karriere, kønsroller, alder og succes. Hun var stifter af kvindeportalen Oestrogen.dk, der senere blev overtaget af Aller Media. Aller Media A/S har desuden været Aalunds arbejdsplads, siden de valgte at udgive månedsmagasinet Q, som hun var både ide-kvinde til og chefredaktør for. Senere blev hun også chefredaktør for ugebladet Kig Ind. Fra 1. juni 2007 har Pernille Aalund byttet chefredaktørposterne ud med en stilling som direktør for alle Aller Medias magasiner. Ved siden af direktørposten er hun stadig tv-vært på QTV på Kanal 4. Senere blev hun innovationsdirektør hos Aller Media.

Aalund har som voksen fået diagnosen Aspergers syndrom, som er en form for autisme.

Aalund har forfattet flere bøger, bl.a. slankebogen 10 kilo, 10 uger og Hvad du ønsker skal du få – en succesguide for kvinder. I 2009 medvirkede hun i Line Baun Danielsens samtalebog Verdens bedste mor sammen med Anne-Mette Rasmussen og Anne Dorthe Tanderup.

Bogudgivelser 
 10 taler om at give sig selv et nyt liv, People's Press, 2017
 10 taler om kærlighed, People's Press, 2016
 10 taler om at slippe frygten, People's Press, 2016
 10 taler om at turde være sig selv, People's Press, 2016
 Svøm, tænk, spis, elsk, People's Press, 2015 og 2016
 Fra mig til dig, Politiken, 2012
 Hvad du ønsker, skal du få, Aschehoug, 2004, 2005, 2006, 2007 og 2015
 Andre veje – en bog fra oestrogen.dk, Ekstra Bladets Forlag, 2003
 Slanke ABC – en bog fra oestrogen.dk, Ekstra Bladets Forlag, 2002
 10 kilo 10 uger, Ekstra Bladets Forlag, 2001, 2002, 2003, 2012
 Hvor meget kan man dø på en nat?, Møntergården, 1999, 2003
 Syv Qvinder, Lindhardt og Ringhof, 1998, 1999, 2001

Referencer

Eksterne henvisninger 
 
 Pernille Aalunds hjemmeside
 

Studieværter fra Danmark
Personer fra København
Personer i Kraks Blå Bog
Personer med Aspergers syndrom
Walter Christophersen

Walter Christophersen (12. juni 1951) er selvstændig erhvervsdrivende og tidligere folketingsmedlem for Dansk Folkeparti 2005-2007, valgt i Frederiksborg Amtskreds.

Erhversmæssig karriere 
Han har en shippinguddannelse fra A. P. Møller-Mærsk 1968-1973, og har efterfølgende arbejdet som arbejdsmand hos DDS 1973-1977 og som shippingman hos Penta Shipping A/S fra 1978-1995. Siden 1995 har han drevet Bokildegårds Camping.

Politisk karriere 
Siden 2001 har Walter Christophersen været medlem af byrådet i Frederiksværk Kommune, hvor han er medlem af økonomiudvalget samt børne- og kulturudvalget. Endvidere er han medlem af Skatteankenævnet.

Ved folketingsvalget i 2005 fik han 3.462 personlige stemmer, og blev dermed valgt, dog på et tillægsmandat. Han er trafikordfører for Dansk Folkeparti, og har sæde i følgende stående udvalg i Folketinget: Trafikudvalget, Miljø- og Planlægningsudvalget samt Udvalget vedrørende Grønlandske Forhold. Desuden er han stedfortræder i Erhvervsudvalget.

Referencer

Eksterne henvisninger 
 Walter Christophersens hjemmeside 
 

Folketingsmedlemmer i 2000'erne
Tidligere folketingsmedlemmer fra Dansk Folkeparti
Kommunalbestyrelsesmedlemmer fra Dansk Folkeparti
Søren Lippert

Søren Lippert, f. 1976, MSc i politisk kommunikation og journalist.

Søren Lippert er uddannet journalist fra Danmarks Journalisthøjskole i 2002, og i 2005 supplerede han med en masteruddannelse i politisk kommunikation fra University of Liverpool. Fra 2002-2004 arbejdede han som presserådgiver i Danske Invest, mens han fra 2005-2006 var PR-rådgiver i Geelmuyden.Kiese. Fra april 2006 til sommeren 2007 var Søren Lippert vært på DR-programmet P1 Debat.

Han er medforfatter til debatbogen Glem velfærden (2003) og forfatter til bogen Bag Magten, om politisk kommunikation  (2016).

Søren Lippert var spindoktor for Nick Hækkerup under Helle Thorning-Schmidts regeringsperiode.

Pr. 1. august 2015 tiltrådte Søren Lippert en stilling som studievært på TV2 News. Der har været en række spekulationer angående Lipperts arbejde som journalist, dels pga. hans fortid som byrådsmedlem for Socialdemokraterne, dels på grund af hans tid som spindoktor for socialdemokraterne. Michael Dyrby har dog udtalt i Presselogen (mediemagasin på TV2 News), at der er forventningsafstemt med Søren Lippert, og han har tillid til Lipperts journalistiske evner som kritisk journalist.

Politisk karriere 
I november 2005 blev Søren Lippert valgt til byrådet i Frederikssund Kommune for Socialdemokraterne. Han valgte inden sin tiltrædelse at trække sig, da der i offentligheden blev sået tvivl om, hvorvidt hans folkeregisteradresse hos svigerforældrene i Frederikssund var reel, idet Søren Lippert og hans hustru havde en lejlighed i København, hvor hustruen havde adresse.

Søren Lippert har desuden været afdelingsformand for DSU Frederikssund

Referencer 

Journalister fra Danmark
Magistratsstyre

Magistratsstyre er en styreform, som i Danmark er forbeholdt de største bykommuner, og som indebærer, at kommunen i det daglige ledes politisk og administrativt af en magistrat.

Magistraten er et kollektivt organ, hvis medlemmer vælges af et flertal i kommunalbestyrelsen. En magistrat består af borgmesteren samt en række rådmænd, eventuelt suppleret med et antal menige medlemmer af kommunalbestyrelsen. Magistraten fungerer således som den udøvende magt i kommunen. Dens opgaver er bl.a. forberedelse af sager til forelæggelse for kommunalbestyrelsen, ligesom den varetager de koordinerende funktioner, der i udvalgsstyrede kommuner er placeret i Økonomiudvalget.

Magistratsstyret er kendt helt tilbage til Københavns købstadsprivilegier fra 1661. København, Odense og Aalborg afskaffede alle magistratsstyret pr. 1. januar 1998 til fordel for det såkaldte mellemformstyre med delt administrativ ledelse således, at det i dag kun er Århus og til dels Frederiksberg, der anvender magistratsstyret.

Normalt indebærer magistratsstyre, at rådmændene formelt eller uformelt har en arbejdsdeling, så de fungerer som politisk valgte chefer for hver deres forvaltning. Denne udformning kendes bl.a. fra Belgien og Holland. I Norges hovedstad, Oslo, har man reformeret magistratsstyret og baserer det nu på flertalsvalg, således at den største koalition af partier alene sætter sig på det administrative apparat. Man har desuden tilført et parlamentarisk element, som betyder, at den lokale 'regering' kan væltes, såfremt der ikke længere er flertal for den.

Den form for magistratsstyre, som fandtes i København, Odense og Aalborg, og som stadig findes i Århus, er ikke karakteriseret ved en kollektiv ledelse, idet rådmændene egenhændigt forestod den umiddelbare forvaltning af deres fagområder. De stående udvalg i kommunen har i magistratsstyret ofte en udelukkende rådgivende funktion; de har ikke beslutningskompetence som i kommuner med udvalgsstyre.

Muligheden for at afskaffe magistratsstyret blev givet i 1993, hvor kommunerne fik lov at indføre udvalgsløst styre og mellemformstyre. Desuden har man i København, Århus, Odense, Aalborg og på Frederiksberg tillige mulighed for at etablere udvalgsstyre med delt administrativ ledelse – ligesom man kan kombinere melleformstyret med den delte administrative ledelse, som København, Odense og Aalborg gør det.

Kilder/henvisninger 
 Håndbog for danske Lokalhistorikere

Kommunalpolitik
Styreformer
Dansk Sejlunion

Dansk Sejlunion (DSejlU) er et forbund, der har til formål at fremme sejlsporten i Danmark. Dette inkluderer alle former for sejlads og færden på vandet. Dansk Sejlunion hjælper med rådgivning og service af forbundets medlemmer, samt formidler kontakt til og forhandler med myndighederne.

Dansk Sejlunion der blev stiftet i 1913, har til huse i Idrættens Hus i Brøndby, og er medlem af Danmarks Idræts-Forbund og International Sailing Federation (under navnet Danish Sailing Association – DSA).

Organisation 
Danmark er delt op i 13 såkaldte Kredse under Dansk Sejlunion. Alle ca. 278 sejlklubber under Dansk Sejlunion hører ind under en af disse kredse, der tilsammen har ca. 60.000 medlemmer. 

Kredsene er:
 Nordøstjysk Kreds
 Limfjordskredsen
 Østjyllandkredsen
 Lillebæltkredsen
 Lillebælt Sydkreds
 Fynskredsen
 Isefjordkredsen
 Sundkredsen
 Svanemøllekredsen
 Østersøkredsen
 Køge Bugt Kredsen
 Sydstævnekredsen
 Kongelig Dansk Yachtklub (KDY)

I disse kredse samarbejdes der på tværs af klubberne med arrangering og koordinering af stævner, kapsejladser og andre arrangementer.

Eksterne henvisninger 

 Dansk Sejlunions hjemmeside

Sejlunion
Sydstævnekredsen

Sydstævnekredsen er kreds nr. 7 af 13 under Dansk Sejlunion. Den består af følgende klubber, der ligger på Sydsjælland, Lolland, Falster samt øer i nærheden:
 Agersø Bådelaug
 Bandholm Sejlklub
 Bisserup Sejlklub
 Bogø Sejlklub
 Fakse Ladeplads Sejlklub
 Sejl- og Motorbådsklubben Grønsund
 Guldborgland Bådelaug
 Gåbense Bådelaug
 Korsør Sejlklub
 Korsør Windsurfing
 Kragenæs Sejlklub
 Musholmbugtens Bådeklub
 Sejlklubben Møn
 Nakskov Sejlklub
 Nysted Sejlklub
 Næstved Sejlklub
 Onsevig Sejlklub
 Præstø Sejlklub
 Reersø Bådklub
 Sejlklubben Rødvig-Stevns
 Sakskøbing Bådelaug
 Skælskør Amatør Sejlklub
 Sejlklubben Snekken
 Sorø Sejlforening
 Toreby Sejlklub
 Sejlklubben Ulvsund Kalvehave
 Sejlforeningen Vikingen

I Sydstævnekredsen arbejdes der sammen på tværs af klubberne, blandt andet ved hvert år at arrangere en SommerCamp  og fælles vintertræning .

Eksterne links 
Sydstævnekredsens side for Jolle og Ungdom

Noter 

Kredse under Dansk Sejlunion
Haddon Sundblom

Haddon Hubert "Sunny" Sundblom (22. juni 1899 – 10. marts 1976) var en amerikansk kunstner, der er bedst kendt for billederne af julemanden, som han lavede til læskedrikfirmaet Coca-Cola.

Sundbloom havde svenske forældre og begyndte i omkring 1930 at male juleannoncer for Coca-Cola. Fra 1931 malede han mindst én julemand om året for Coca-Cola, men det var først i 1938, at Sundblom viste en scene, hvor julemanden omfavner et barn i en stue. Fra 1944 og til 1953 lavede han to eller tre julemænd om året: en til brug ved vejreklamer; en til magasiner og aviser og en til indkøbscentre. I 1964 malede Sundblom sine sidste to julemænd for Coca-Cola Company, hvoraf den ene ikke blev lanceret før 1966. Haddon Sundblom malede sit sidste billede i 1976 og døde kort efter.

Inspiration 
Til at starte med brugte Sundblom en af sine naboer Lou Prentice, en pensioneret sælger, som model. Da han døde manglede Sundblom en ny model, og ham fandt han i sit spejl. Julemændsbillederne blev altså selvportrætter, bortset fra at Sundblom intet skæg havde, hvilket han tilføjede malerierne.

Haddon Sundblom malede også andet end julemænd, nemlig Pinup-piger.
Før Sundbloms billeder blev Julemanden fremstillet på alle mulige måder, udtaler Coca-Colas arkivar Phil Mooney. "Til tider var han en dværg. Til tider var han kæmpestor. Og der var tider, hvor han ikke var så specielt munter. Han delte bare gaver ud, fordi det var hans job." Men Sundbloms julemand var nærmest medlem af familien – en hyggelig legeonkel. "Julemanden blev en fyr af rigtig kød og blod," siger Mooney. "Hans menneskelighed gjorde ham til et bedre symbol på kærlighed, venlighed og det at give."

Eksterne henvisninger 

Malere fra USA
Dagbladenes Bureau

Dagbladenes Bureau, tidl. Den Liberale Presse og Venstrepressens Bureau, er et dansk nyhedsbureau.

Dagbladenes Bureau blev stiftet 23. september 1919 af en række lokale og regionale aviser. Bureauet leverer artikler indenfor næsten alle stofområder, men fokuserer særligt på interviews, politik, kultur samt feature- og baggrundsstof. Fælles for områderne er, at det er ressourcekrævende områder, som den enkelte avis har svært ved at producere selv.

Ejerkredsen er fortsat en gruppe af større og mindre dagblade. Den omfatter p.t. Dagbladet Ringsted, Frederiksborg Amts Avis, Holbæk Amts Venstreblad, Kalundborg Folkeblad, Sjællandske, Fyns Amts Avis, Midtjyllands Avis, Herning Folkeblad, Skive Folkeblad, Horsens Folkeblad og Morsø Folkeblad. Bureauet har derudover faste leveringsaftaler med Vejle Amts Folkeblad/Fredericia Dagblad, Fyens Stiftstidende, Nordjyske Stiftstidende, JydskeVestkysten, Bornholms Tidende og Flensborg Avis. Samlet har aviserne omkring 1,5 mio. læsere.

Redaktionen er placeret i hjertet af København og består af 8 medarbejdere samt omkring 30 freelancejournalister. Chefredaktør og administrerende direktør er Anne Brandt.

Eksterne henvisninger  
 Dagbladenes Bureau

Etableret i 1919
Nyhedsbureauer
Damrokker

Damrokker (Notostraca) er en orden af krebsdyr, som kun indeholder familien Triopsidae, der omfatter slægterne Lepidurus og Triops.

Eksempler på damrokkearter der forekommer eller har forekommet i Danmark:
 Forårsdamrokke Lepidurus apus
 Efterårsdamrokke Triops cancriformis sidst i Danmark i juni 2014.

Klassifikation 
Orden: Notostraca
 Familie: Triopsidae
 Slægt: Lepidurus
 Lepidurus apus (Forårsdamrokke)
 Lepidurus arcticus (Arktisk damrokke)
 Slægt: Triops
 Triops cancriformis (Efterårsdamrokke)

Kilder 
  Taxonomicon – Order Notostraca

Eksterne henvisninger 
 DMU: Generel information om gruppen Damrokker 

Gællefødder
Akvariedyr
Juellinge (Stevns)

Juellinge (tidligere Valdbygaard) er en herregård i Hellested Sogn, Stevns Kommune. Den er kendt tilbage fra 1387, hvor blev skiftet efter Jakob Olufsen Lunge. I 1671 overtog baron og gehejmeråd Jens Juel gården, som han året efter fik ophøjet til baroni ved navn Juellinge; I 1721 blev baroniet mageskiftet til Halsted Kloster i Halsted Sogn Lollands Nørre Herred . Juellinge på Stevns er senere kommet under grevskabet Bregentved, og i dag hører den under Holmegaard Gods og er på 354 hektar

Gården har tidligere været omgivet af voldgrave. Hovedbygningen fra 1675 er et enlænget barokhus men mansardtag, beklædt med granitkvadre.

Eksterne henvisninger
 Gårdens hjemmeside
 J.P. Trap: Danmark, 4. udg. 1921

Bygninger, konstruktioner og anlæg i Stevns Kommune
Herregårde i Præstø Amt
Fredede slotte og herregårde i Danmark
Slægten Juel
Julianeborg

Julianeborg er en bebyggelse i Sønderjylland mellem de tre landsbyer Hornse, Hynding og Holme , opstået ved indvandring af "kartoffeltyskere" i 1760'erne. Den ligger i Ravsted Sogn er et sogn Aabenraa Kommune i Region Syddanmark. 

Indtil Kommunalreformen i 1970 lå det i Slogs Herred Tønder Amt.

Eksterne Kilder/henvisninger
 Ravsted Sogn

Lokaliteter i Aabenraa Kommune
Lokaliteter i Sønderjylland (under den danske stat)
Gevalia

Gevalia er et varemærke for kaffeprodukter, der ejes af Jacobs Douwe Egberts (JDE) i Holland.
 
Navnet er latin for den svenske by Gävle, hvor kafferisteriet ligger.

Gevalia blev lanceret i 1920 i Sverige af Victor Th. Engwall & Co. Efter 120 år som familievirksomhed solgtes Victor Th Engwall & Co KB i 1971 til det daværende General Foods, nu Kraft Foods.

JDE Professional er et resultat af fusionen mellem Merrild Professional (DE Master Blenders 1753) og Gevalia Professional (Mondelez kaffe).

Gevalia producerer 40.000 tons kaffe hvert år. Det meste sælges i Sverige, Danmark og det øvrige Baltiske område, men en del eksporteres til Amerika.

Gevalia kom på det amerikanske marked som postordrefirma i 1980'erne. I Amerika er Gevalia mest kendt for tilbud om en gratis kaffeautomat mod at man betalte for transporten på de tilhørende varer. Dette koncept er velkendt for både kaffe, kildevand og sodavand i Danmark, men var nyt i 1980'ernes USA. Gevalia optrådte med denne kampagne mange steder, både i blade, tv-reklamer, internet-bannere og direkte post.

I Europa sælges Gevalia som et "mainstream"-supermarkedsmærke, mens det i USA er et dyrt højkvalitetsprodukt i supermarkederne.

Gevalia (Kraft Foods Sverige) sponsorerer ishockeyklubben Brynäs IF i Sverige.

Se også 
Kaffe
Café

Eksterne henvisninger 
Gevalia

Fødevarevirksomheder fra Sverige
Etableret i 1920
Kaffe
Gävle
Fødevaremærker
Kraft Foods
Darwin (Falkland)

Darwin, er en mindre bebyggelse på Falklandsøerne, som ligger på en landtange, der forbinder den østlige og vestlige del af hovedøen East Falkland. 

Darwin er beliggende ca. 44 km nord for Goose Green, og er opkaldt efter Charles Darwin.

Falklandsøerne
Byer i Sydamerika
Schweizerkniv

Schweizerkniv er betegnelsen for en multifunktionel lommekniv oprindeligt leveret til den schweiziske hær.

Normalt har kniven – der i sin originale udgave produceres af Victorinox og Wenger (nu ejet af Victorinox) – et knivblad og forskellige værktøjer, der kan skjules i skæftet. Skæftet er almindeligvis rødt med et hvidt kors. Man valgte den røde farve for at man bedre skulle kunne finde den, hvis man taber den i sneen. Oprindelsen kan spores tilbage til Zürich omkring 1920 – de to producenter leverer årligt omkring 50.000 knive til den schweiziske hær.

Udtrykket "schweizerkniv" anvendes også til at beskrive andre typer værktøjer med flere praktiske funktioner, f.eks. software.

I knivene finder man forskellige kombinationer af værktøjer: et eller to knivblade, tandstikker, pincet, skruetrækker, phillips skruetrækker, saks, neglefil, forstørrelsesglas, kuglepen, dåseåbner, savblad. Nyeste tilføjelser er USB hukommelse, MP3-afspiller, digital højdemåler og laser pointer.

Ekstern henvisning 

 Victorinox Schweizerkniv

Værktøj og genstande med og til nøglefunktioner
Kilende værktøj
Vridende værktøj
Knive
Tremagtsaftalen

Tremagtsaftalen af 1950 var en aftale mellem de tre vestlige Stormagter; USA, England og Frankrig. Ifølge denne, skulle de tre Stormagters krigsmaterielle støtte (fly, kampvogne, skydevåben osv.) til de mellemøstlige lande stærkt begrænses, da de (og især USA pga. deres indbyrdes kolde krig mod Sovjetunionen) ikke ønskede, at Sovjetunionen skulle gøre indpas i krisen i Mellemøsten og vinde indflydelse og tage parti der.

Traktater
Puritanisme

Puritanisme (af latin: puritas ≈ renhed) var en streng religiøs reformatorisk (calvinistisk) bevægelse i den angelsaksiske verden, som opstod i England omkring 1560 i utålmodighed over langsommeligheden med kirkens overgang fra katolicismen til reformationen, og som kulminerede i midten af 1600-tallet. Den minder om den pietistiske religiøse bevægelse på kontinentet i slutningen af 1600-tallet i Tyskland og i Norden.

Puritanismen, hvis leveregler skulle tjene til forsvar mod besættelse af dæmoner, lagde vægt på moralsk renhed, streng nøjsomhed i livsførelsen, flid og arbejdsomhed, afholdenhed fra verdslige fornøjelser som dans, kortspil o.lign., foragt for ydre pragt og underholdning, afskaffelse af julefesten (ikke anvist i Biblen), fængsling af dem, der privat fejrede jul, bøder til dem, der søgte teatret (skuespil anset for syndigt), osv.

Bevægelsens pedantiske strenghed og intolerante fordømmelse af anderledes troende bragte den med tiden i konflikt med den anglikanske kirke, og puritanere måtte herefter emigrere i stort antal til Amerika for at kunne udleve deres overbevisning i stadig strid med omgivelserne. Puritanismen er delvis videreført af de fredelige kvækere og Hamish.

Generelt bruges betegnelsen puritansk mest om dem, der dyrker en asketisk levevis eller en særlig snæversynet interesse eller ideologi, præget af nøje overholdelse af formalistiske normer, der ikke tåler nogen afvigelse, og med en eklatant mangel på forståelse for andres synspunkter og adfærdsmønster.

Litteraturhenvisninger 
 Coffey, John and Paul C. H. Lim (2008). "The Cambridge Companion to Puritanism", Cambridge University Press, .
 Spurr, John. "English Puritanism, 1603–1689". Macmillan. .
 Neal, Daniel (1844). "The History of the Puritans". New York: Harper. .

Kristendom
Calvinisme
Herregårde i Odense Amt

Herregårde i Odense Amt.

Før kommunalreformen i 1970 bestod amtet af 8 herreder:

Bjerge Herred 

Brockdorff
Broløkke (Viby Sogn)
Bøgebjerg (Viby Sogn)
Hverringe
Kejrup
Klarskov (Marslev Sogn)
Lundsgård (Revninge Sogn)
Scheelenborg
Sellebjerg (hovedgård)
Stenagergård
Skovsbo (Rynkeby Sogn)
Ulriksholm
Vejrupgård
Østergård (Munkebo Sogn)

Odense Herred 

Blangstedgaard
Dalum Kloster
Grøftebjerg
Hesbjerg
Lindved (herregård)
Marienlund (Freden Sogn)
Odense Slot
Ålykkegård

Åsum Herred 

Bramstrup (Nørre Lyndelse Sogn)
Fraugdegaard
Hollufgaard
Ringstedgård
Rønninge Søgård
Sanderumgård
Søbysøgård
Torpegård

Båg Herred 

Barløsegaard
Billeskov
Brahesborg
Brahesholm
Flenstofte
Hagenskov (Frederiksgave)
Krengerup (Frederikslund)
Løgismose
Orelund (Sandager Sogn)
Pejrupgård Orte Sogn
Skovgaarde
Søholm (Køng Sogn)
Vilhelmsborg (Gamtofte Sogn)

Skovby Herred 

Elvedgård
Dallund
Diget
Gyldensteen
Harritslevgård
Langesø (Vigerslev Sogn)
Margård
Oregaard
Rugård (Veflinge Sogn)
Sandagergård
Zastrow

Lunde Herred 

Hofmansgave
Nislevgård
Ørritslevgård
Østrupgård (Håstrup Sogn)

Skam Herred 

Egebjerggård
Jerstrup
Kørup (Krogsbølle Sogn)
Uggerslevgård
Æbeløgård

Vends Herred 

Billeshave
Cathrinebjerg
Erholm
Fænøgård
Hindsgavl Slot
Holsegaard
Kærsgård (Brenderup Sogn)
Skrillingegård
Sparretorn
Søndergårde (Rørup Sogn)
Tybrind
Wedellsborg

Odense Amt
East Falkland

East Falkland er den største af Falklandsøerne, beliggende i Sydatlanten.

Øen er 6.605 kvadratkilometer stor med et indbyggertal omkring 1.600 i år 2000. De fleste bor på den nordlige del af øen. Falklandsøernes hovedstad Stanley, lufthavnen Port Stanley og Royal Air Forces flybase Mount Pleasant ligger på den nordlige del af East Falkland.

Den sydlige del af øen, Lafonia, er forbundet til den nordlige del med en smal landtange

Eksterne henvisninger 

Falklandsøerne
Øer i Sydamerika
P.L.U.C.K.

P.L.U.CK (Politically Lying, Unholy, Cowardly Killers) er den 13. sang på System of a Downs første album. Musikken er komponeret af Daron Malakian og lyrikken skrevet af Serj Tankian. Sangen eksisterer også på deres første demo (Demo 1) fra 1995 med en anden lyrik. 
Alle bandets medlemmer har armenske rødder og sangen er dedikeret til de 1,5 millioner armenere, der blev offer for det armenske folkedrab.

Metalsange
System of a Down-sange
Ku den næste dans blive min?

Ku den næste dans blive min? er det femtende studiealbum af den danske popsanger Poul Krebs udgivet i september 2006.

Spor 
 "The Young Inspiration Society"
 "GSG (Går den så går den)"
 "Mesterværk"
 "Dæmoner og engle"
 "Ford Anglia"
 "Når det bli'r sommer"
 "Så godt som alt"
 "Køen i Kvickly"
 "Drømmere som os"
 "1. Division"
 "Reparer min himmel"
 "De blå barakker"

Album fra 2006
Poul Krebs-album
Call of Duty

Call of Duty er et first-person shooter computerspil baseret på en modificeret udgave af Quake III Arena-spilmotoren id Tech 3 og blev i USA udgivet 29. oktober 2003.

Call of Duty er et af verdens største FPS (first-person shooter) spil. Spillet har 2 "hoved"spils versioner. Den ene er campaign, hvor der bliver fortalt en historie, og den anden er Multiplayer, som er størstedelen af Call of Duty. 

I 2014 kom Advanced Warfare, der er et fremtidsspil. Spillerne kunne ikke lide spillet, da der var "Boost-Jump" og "Supply Drops" med i spillet. Spillets hovedskaber er Michael Corney.

I 2015 kom Black Ops 3, hvor de havde tunet "Boost-Jump" en smule ned. Det hedder nu "Thrust-Jump" i Black Ops 3. Spillets hovedskaber er David Vonderhaar

I 2016 udkom Infinite Warfare sammen med "Modern Warfare Remastered", som er remastered for PS4, Xbox One og PC. Infinite Warfare var spillerne ikke så vild med, derfor blev MWR modtaget langt bedre end IW.

I 2017 udkom Call of Duty® WWII, Hvilket fjernede alt fremtids halløjsa, og bragte præcis hvad spillerne havde ønsket sig i flere år, nemlig et call of duty spil, der er baseret på 2. Verdenskrig.

Nyheder Om Call of Duty

Call of Duty Danske communities og sider 
Call of Duty Danmark, facebook side for fans i Danmark.
Call of Duty Danmark

Se også 
 Call of Duty-serien

Eksterne henvisninger 
 

Computerspil fra 2003
 
First-person shooter
Windows-spil
Macintosh-spil